
DĖL LIETUVOS RESPUBLIKOS APLINKOS MINISTRO 2013 M. LIEPOS 3 D. ĮSAKYMO NR. D1-493 „DĖL TINKAMŲ PROJEKTŲ IŠLAIDŲ KATEGORIJŲ PAGAL KLIMATO KAITOS PROGRAMOS FINANSAVIMO KRYPTIS PATVIRTINIMO“ PAKEITIMO PROJEKTO DERINIMO		


Parengėme ir siunčiame derinti Lietuvos Respublikos aplinkos ministro 2013 m. liepos 3 d. įsakymo Nr. D1-493 „Dėl tinkamų projektų išlaidų kategorijų pagal Klimato kaitos programos finansavimo kryptis patvirtinimo pakeitimo“ projektą (toliau – Projektas).
Projekte atlikti šie svarbiausi keitimai – pakeitimu siekiama atnaujinti tinkamų išlaidų kategorijas, skirtas 2021 m. Klimato kaitos programos sąmatoje numatytoms priemonėms:
) siūlome priemonei „Atsinaujinančių energijos šaltinių (saulės, vėjo, geoterminės energijos, biokuro) panaudojimui valstybės, savivaldybių, tradicinių religinių bendruomenių, religinių bendrijų ar centrų poreikiams“, elektros energijos gamybai nustatyti fiksuotą įkainį už įrengtą 1 kW ir planuojame rengti atskirą tvarkos aprašą, todėl iš tinkamų finansuoti išlaidų kategorijų sąrašo išbraukiamos tinkamos finansuoti išlaidos elektros energijos gamybai. Priedas Nr. 1.
) atsinaujinančių energijos išteklių įsigijimo įmonėms skatinimo priemonei elektros energijos gamybai siūlome nustatyti fiksuotą įkainį už įrengtą 1 kW ir planuojame rengti atskirą tvarkos aprašą, todėl iš tinkamų finansuoti išlaidų kategorijų sąrašo išbraukiamos tinkamos finansuoti išlaidos elektros energijos gamybai. Priedas Nr. 2. 
) Pagal finansavimo kryptį „Miesto ir priemiestinio viešojo transporto priemonių parko atnaujinimas ir (ar) plėtra, skatinant naudoti elektra, biometanu, suslėgtomis gamtinėmis dujomis, suskystintomis gamtinėmis dujomis varomas transporto priemones“, pareiškėjams suteikiama galimybė ne tik keisti taršias transporto priemones į aplinkai palankias, bet ir vykdyti transporto parko plėtrą. Priedas Nr. 5. 
) Pagal finansavimo kryptį „Transporto priemonių naudojančių elektrą, suslėgtas gamtines dujas, suskystintas gamtines dujas, biometaną, vandenilį, įsigijimui ir joms reikalingos infrastruktūros sukūrimui ir (ar) plėtrai, užtikrinant bazinį sukurtos infrastruktūros vartotoją tinkamos finansuoti išlaidų kategorijos“ parama bus teikiama M2 ir M3 klasių autobusams skirtiems keleivių vežimui ir N2 ir N3 klasės automobilių skirtų krovinių vežimui įsigijimui, įrengiant infrastruktūrą. Priedas Nr. 6. 
) 2021 m. finansavimas bus teikiamas ir naujai priemonei pagal finansavimo kryptį „Įmonių nedalyvaujančių Europos Sąjungos Apyvartinių taršos leidimų prekybos sistemoje technologinių procesų atnaujinimas, panaudojant atsinaujinančius energijos išteklius“. Priedas Nr. 9.
Priėmus Projektą, neigiamų pasekmių nenumatoma. 
Su visuomene konsultuojamasi Projektą paskelbus Lietuvos Respublikos Seimo teisės aktų informacinės sistemos (TAIS) Projektų registravimo posistemėje. Visuomenė pastabas ir pasiūlymus gali teikti TAIS nustatytais terminais.
Atsižvelgiant į ambicingus kvietimų teikti paraiškas terminus prašome pastabas ir pasiūlymus pateikti skubos tvarka per 5 darbo dienas nuo Projekto paskelbimo TAIS. Negavus argumentuotų pastabų ir pasiūlymų iki nurodyto laiko, bus laikoma, kad Įsakymo projektui pritarta.
Projektas atitinka bendrinės lietuvių kalbos normas. Nauji terminai nenustatomi.
Projektą parengė Aplinkos ministerijos Klimato politikos grupės (vadovė Vilija Augutavičienė, tel. 8 686 17484, el. p. vilija.augutavičienė@am.lt) vyriausioji specialistė Emilija Šaulytė, tel. 8 696 18175, el. p. emilija.saulyte@am.lt).
PRIDEDAMA:
1.	Įsakymo projektas, 4 lapai.
2.	Lyginamasis variantas, 6 lapai.

Aplinkos viceministrė                                                                                               Gintarė Krušnienė

